ტვინ პიქსი: მომყევი, ცეცხლო
„ტვინ პიქსი: მომყევი, ცეცხლო“ (ინგლ. Twin Peaks: Fire Walk with Me) — 1992 წლის საშინელებათა ჟანრის ფილმი , გადაღებული რეჟისორ დევიდ ლინჩის მიერ, მისივე და რობერტ ენგელსის სცენარის მიხედვით. იგი არის ტელესერიალ „ტვინ პიქსის“ შესავალი. ფილმში დეტალურად არის აღწერილი ტერეზა ბენქსის, ისევე, როგორც ლორა პალმერის მკვლელობის დეტალები. სერიალის მსახიობთა გუნდის ნაწილი ამ ფილმშიც მონაწილეობდა, თუმცა იყო რამდენიმე გამონაკლისი. ლარა ფლინ ბოილი არ დაბრუნდა დონა ჰეიუორდის როლისთვის საკუთარი სურვილი (პერსონაჟის როლს მოირა კელი ასრულებს), ხოლო შერილინ ფენი დაკავებული იყო სხვა პროექტებში მონაწილეობით. კაილ მაკლაქლენი ფიქრობდა, რომ მაყურებლისთვის იგი დეილ კუპერთან უკვე ზედმეტად ასოცირებული ხდებოდა, ამიტომ მისი სცენების რაოდენობა ფილმისთვის შემცირდა. ფილმის პრემიერა გაიმართა კანის კინოფესტივალზე, 1992 წელს, მაყურებლის უკმაყოფილო რეაქციის ფონზე. აშშ-ში მას თავდაპირველად უარყოფითი შეფასებები მოჰყვა, თუმცა შემდგომ წლებში მის მიმართ დამოკიდებულება შეიცვალა. ზოგიერთის აზრით, იგი ლინჩის ერთ-ერთი მნიშვნელოვანი ნაშრომიც კი იყო. აშშ-ის კინოგაქირავებაში, 10 მილიონი დოლარის ბიუჯეტით, მისმა შემოსავალმა მხოლოდ 4.2 მილიონი შეადგინა, თუმცა იაპონიაში ფილმი უფრო წარმატებული გამოდგა.